2. ምንም እንኳን በምርጫ የሚሳተፉ የተዘረዘረ ቢሆንም የአመራረጥ ሥርዓቱን አስመልክቶ ሕገ ቤተ ክርስቲያን “የምርጫው አፈጻጸም ቅዱስ ሲኖዶስ በሚያወጣው መመሪያ መሠረት ይሆናል” ስለሚል ለእጩነት ከሚቀርቡት ሊቃነ ጳጳሳት 3 ወይም 5 ሊቃነ ጳጳሳት የመምረጥ (ነቀፋ እንደሌለባቸው የማጥራት) ድርሻ ከላይ የተጠቀሱት መሆን ያለበት ሲሆን ከ 3 ወይም 5 ሊቃነ ጳጳሳት የመምረጥ ድርሻ ግን የመንፈስ ቅዱስ ድርሻ መሆን አለበት የሚሉ ወገኖች መኖራቸው፡፡ ፓትሪያሪክን ለመምረጥ መጽሐፍ ቅዱሳዊ ትውፊትን መሠረት አድርጎ በዕጣ ከመሆን ይልቅ በድምጽ ብልጫ መሆኑ የእግዚአብሔር ፈቃድ የራቀው የሰው ሃሳብ የቀረበው ይሆናል ፤ አጽራረ ቤተክርስቲያንም ሆኑ መንግስትም እጁ እንዲኖርበት መንገድ ይከፍታል የሚል ስጋት አለ፡፡